બનાસકાંઠામાં આબૂરોડના રેલવે સ્ટેશન યાર્ડમાં દિલ્હીથી મુંદ્રા આવતી ડબલ ડેકર ગુડ્ઝ ટ્રેનના ચાર ડબ્બા પાટા પરથી ઉતરી ગયા હતા તેમજ ગુડ્સ ટ્રેનના ડબ્બા ઉતરતા ટ્રેક પણ ઉખડી ગયો હતો. આ ઘટના રેલવે યાર્ડના છ નંબરના ટ્રેક પર બની હતી. પરિણામે બીજો ટ્રેન વ્યવહાર ખોરવાયો ન હતો. જોકે અમદાવાદ-જયપુર પેસેન્જર ટ્રેન થોડા સમય માટે મોડી પડી હતી. આબૂરોડ રેલવે સ્ટેશન યાર્ડમાં દિલ્હીથી મુન્દ્રા તરફ આવતી માલગાડીમાં 46 ડબા પર 138 કન્ટેઇનર મૂકવામાં આવ્યા હતા. 34 ડબા પસાર થઇ ગયા બાદ ડ્રાઇવરને માલગાડી પસાર થવામાં ગરબડ જણાઇ હતી. ચકાસણી કરતાં જાણવા મળ્યું હતું કે એક વેગનના પૈડા જામ થઇ જવાના કારણે આ ઘટના સર્જાઇ હતી.